ଭୁବନେଶ୍ୱର, ଏପ୍ରିଲ୍ ୦୧ (ଲୋକାଲ ୱାୟାର) ଆଜି ପବିତ୍ର ଉତ୍କଳ ଦିବସ ଅବସରରେ ରାଜ୍ୟର ସମସ୍ତ ସ୍ଥାନରେ ଉତ୍ସବମୁଖର ପରିବେଶ ସୃଷ୍ଟି ହୋଇଥିବା ବେଳେ ରାଜଧାନୀର ବିଭିନ୍ନ ବିଲ୍ଡିଂ ଗୁଡ଼ିକ ରଙ୍ଗବେରଙ୍ଗ ଆଲୋକମାଳାରେ ଝଲସି ଉଠିଛି ।
ସଚିବାଳୟ, ବିଧାନସଭା, ଭାରତୀୟ ରିଜର୍ଭ ବ୍ୟାଙ୍କ ସମେତ ବିଭିନ୍ନ କୋଠାକୁ ରଂଗୀନ ଆଲୋକ ମାଳାରେ ସଜାଯାଇଛି । ଏହା ସହ ରାସ୍ତା କଡ଼ରେ ମଧ୍ୟ ରଂଗୀନ ଆଲୋକର ଛିଟା ଦେଖିବାକୁ ମିଳିଛି ।
୧. ୧୯୩୬ ମସିହା ଆଜିର ଦିନରେ ଓଡ଼ିଶା ଏକ ରାଜ୍ୟ ଭାବେ ନବଗଠିତ ହୋଇଥିଲା । ଏହାର ସ୍ମୃତିରେ ଏପ୍ରିଲ ୧ ତାରିଖକୁ ଉତ୍କଳ ଦିବସ ରୂପେ ପାଳନ କରାଯାଇଥାଏ ।
୨. ଭାଷା ଭିତ୍ତିକ ରାଜ୍ୟ ଗଠନ ହେବାରେ ଓଡ଼ିଶା ଭାରତର ପ୍ରଥମ ରାଜ୍ୟ ।
୩. ଓଡ଼ିଶାକୁ ଏକ ଅଲଗା ରାଜ୍ୟ ଭାବେ ଗଠନ କରିବା ପାଇଁ ମଧୁସୂଦନ ଦାସ, ଫକୀର ମୋହନ ସେନାପତି, ଗୋପବନ୍ଧୁ ଦାସ, ନୀଳକଣ୍ଠ ଦାସ, ଗଙ୍ଗାଧର ମେହେର, ରାଧାନାଥ ରାୟ, ବାସୁଦେବ ସୁଢ଼ଳ ଦେବ ଓ କୃଷ୍ଣଚନ୍ଦ୍ର ଗଜପତିଙ୍କ ପ୍ରମୁଖ ଭୂମିକା ରହିଥିଲା ।
୪. ରାଜ୍ୟରେ ପ୍ରଥମେ କଟକ, ପୁରୀ, ବାଲେଶ୍ୱର, ସମ୍ବଲପୁର, କୋରାପୁଟ ଓ ଗଞ୍ଜାମ ପ୍ରମୁଖ ଏହି ଛଅଟି ଜିଲ୍ଲା ଥିଲା ।
୫. ୧୯୯୨ ମସିହାରେ ଓଡ଼ିଶାର ୧୩ଟି ଜିଲ୍ଲାକୁ ପୁନର୍ବିଭାଜନ କରି ୩୦ଟି ଜିଲ୍ଲାରେ ଭାଗ କରାଗଲା ।
୬. ସାର ଅଷ୍ଟିନ ହବାକ ଓଡ଼ିଶାର ପ୍ରଥମ ରାଜ୍ୟପାଳ ଭାବରେ ଶପଥ ନେଇଥିଲେ ।
୭. ଉତ୍କଳ ଦିବସକୁ ଓଡିଶା ଦିବସ, ଓଡିଶା ପ୍ରତିଷ୍ଠା ଦିବସ ଓ ବିଷୁବ ମିଳନ ଦିବସ ମଧ୍ୟ କୁହାଯାଏ । ଏହି ଅବସରରେ ରାଜ୍ୟର ପ୍ରାୟ ସମସ୍ତ ସରକାରୀ କାର୍ଯ୍ୟ।ଳୟ ବନ୍ଦ ରହିବା ସହ ସନ୍ଧ୍ୟା ସମୟରେ ବିଭିନ୍ନ ଅନୁଷ୍ଠାନ ତରଫରୁ ସାଂସ୍କୃତିକ କାର୍ଯ୍ୟକ୍ରମ ହୁଏ ।
୮. ୧୯୫୦ରେ ଓଡିଶା ସଙ୍ଗଠିତ ରାଜ୍ୟ ହେବ ପରେ ନଭେମ୍ବର ୯ , ୨୦୧୦ରେ ସମ୍ବିଧାନରେ ସଂଶୋଧନ କରାଯାଇ ତାହାକୁ ଓରିଶା ରୁ ଓଡିଶା ଓ ଓରିୟା ରୁ ଓଡିଆ ହୋଇଥିଲା ।
୯. ଓଡ଼ିଶା ସ୍ୱତନ୍ତ୍ର ରାଜ୍ୟର ମାନ୍ୟତା ପାଇବା ୮୩ ବର୍ଷ ପୂର୍ତ୍ତି କରିବା ସହ ୮୪ ବର୍ଷରେ ପଦାର୍ପଣ କରିଛି ।
୧୦. ପ୍ରତି ବର୍ଷ ଏପ୍ରିଲ ପହିଲା ଦିନଟିକୁ ଓଡ଼ିଶା ଦିବସ ରୂପେ ପାଳନ କରାଯାଇ ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନର କର୍ଣ୍ଣଧାରମାନଙ୍କୁ ସମ୍ମାନ ଅର୍ପଣ କରାଯାଏ ।
ପ୍ରାତଃ ଭ୍ରମଣ କରୁଥିବା ଲୋକଙ୍କ ସୁରକ୍ଷାକୁ ସୁନିଶ୍ଚିତ କରୁଛୁଃ ଭୁବନେଶ୍ୱର ଡିସିପି (ସାକ୍ଷାତକାର)
ନିର୍ବାଚନ ଆଚରଣ ବିଧି ଲାଗୁ ପରିପ୍ରେକ୍ଷୀରେ ପୁଲିସର ଭୂମିକା ବେଶ ଗୁରୁତ୍ୱପୂର୍ଣ୍ଣ । ଏପ୍ରିଲ ୨୩ ତୃତୀୟ ପର୍ଯ୍ୟାୟରେ ରାଜ୍ୟ ରାଜଧାନୀରେ ନିର୍ବାଚନ ଅନୁଷ୍ଠିତ ହେବ । ଏଥିପାଇଁ ପ୍ରସ୍ତୁତି, ଶାନ୍ତିପୂର୍ଣ୍ଣ ନିର୍ବାଚନ ପାଇଁ ପଦକ୍ଷେପ ଓ ଅପରାଧ ନିୟନ୍ତ୍ରଣ ସଂପର୍କରେ ଭୁବନେଶ୍ୱର ଡିସିପି ଅନୁ୍ପ କୁମାର ସାହୁଙ୍କ ସହିତ ଲୋକାଲ ୱାୟାର ପ୍ରତିନିଧିଙ୍କ ଆଲୋଚନାଃ
ପ୍ରଶ୍ନଃ ଶାନ୍ତିପୂର୍ଣ୍ଣ ନିର୍ବାଚନ ପାଇଁ ସିଟି ପୁଲିସ ତରଫରୁ କ'ଣ ପଦକ୍ଷେପ ନିଆଯାଉଛି?
ଉତ୍ତରଃ ପଡ଼ି ରହିଥିବା ୱାରେଣ୍ଟ କାର୍ଯ୍ୟକାରୀ କରିବା ପାଇଁ ପ୍ରକ୍ରିୟା ଆରମ୍ଭ ହୋଇଛି ଓ ଆମେ ଏପର୍ଯ୍ୟନ୍ତ ୧୬୦୦ ୱାରେଣ୍ଟ ମଧ୍ୟରୁ ୩୦୦ରୁ ଅଧିକ ୱାରେଣ୍ଟ କାର୍ଯ୍ୟକାରୀ କରିଛୁ । ଏହା ବ୍ୟତୀତ ସିଆରପିସିର ଧାରା ୧୧୦ ଓ ୧୦୭ରେ ପେସାଦାର ଅପରାଧୀଙ୍କୁ ଗିରଫ କରାଯାଉଛି । ପେସାଦାର ଅପରାଧୀ ନିର୍ବାଚନ ପ୍ରକ୍ରିୟାକୁ ପ୍ରଭାବିତ କରିବାକୁ ଯେପରି ସୁଯୋଗ ନପାଇବେ ତାହା ସୁନିଶ୍ଚିତ କରିବା ଆମ ଉଦ୍ଦେଶ୍ୟ । ସେହିଭଳି ସାଂପ୍ରଦାୟିକ ଉତ୍ତେଜନା ସୃଷ୍ଟି କରୁଥିବା ବ୍ୟକ୍ତିମାନଙ୍କ ଉପରେ ନଜର ରଖିବାକୁ ଥାନାଗୁଡ଼ିକୁ ନିର୍ଦ୍ଦେଶ ଦିଆଯାଇଛି ।
ପ୍ରଶ୍ନଃ ନିର୍ବାଚନ ବେଳେ ଭୋଟରଙ୍କୁ ପ୍ରଭାବିତ କରିବା ପାଇଁ ଟଙ୍କା ଓ ମଦର ବିପୁଳ ବ୍ୟବହାର ହୁଏ । ମଦ ଓ ଟଙ୍କା ବ୍ୟବହାର ରୋକିବା ପାଇଁ କଣ ପଦକ୍ଷେପ ନିଆଯାଉଛି?
ଉତ୍ତରଃ ରାତି ବ୍ଲକିଂ କଡ଼ାକଡ଼ି ହେବା ସାଙ୍ଗକୁ ଯାନବାହାନକୁ ତନ୍ନତନ୍ନ ଚେକିଂ କରାଯାଉଛି । ଥାନାଗୁଡ଼ିକୁ ଜୋରଦାର ପାଟ୍ରୋଲିଂ ତଥା ସହରରେ ସନ୍ଦେହଜନକ ଭାବେ ବୁଲାବୁଲି କରୁଥିବା ଲୋକଙ୍କ ତଲାସି ପାଇଁ କୁହାଯାଇଛି । ବେଆଇନ ମଦ ବିକ୍ରି ଓ ନିଶା କାରବାର ରୋକିବା ପାଇଁ ଆମେ ଅବକାରୀ ବିଭାଗ ସହିତ ମିଳିତ ଚଢ଼ାଉ କରୁଛୁ । ଏପର୍ଯ୍ୟନ୍ତ ସହରରେ ଶହେରୁ ଅଧିକ ଅବକାରୀ ମାମଲା ରୁଜୁ ହୋଇଛି ।
ପ୍ରଶ୍ନଃ ରାଜନୈତିକ ଦଳଗୁଡ଼ିକର ରାଲି ଯୋଗୁଁ ସହରର ବାସିନ୍ଦାମାନେ ଅନେକ ଅସୁବିଧା ଭୋଗନ୍ତି । ରାଲି ବେଳେ ସହଜରେ ଯାନବାହାନ ଚଳପ୍ରଚଳ ପାଇଁ ପୁଲିସ କି ପଦକ୍ଷେପ ନେବ?
ଉତ୍ତରଃ ଆମେ ରାଜନୈତିକ ଦଳଗୁଡ଼ିକୁ ସାଧାରଣ ସଭା ଓ ରାଲି ପାଇଁ ନିର୍ଦ୍ଦେଶାବଳୀ ଜାରି କରିଛୁ । ଏଡିଏମ, ଭୁବନେଶ୍ୱରଙ୍କ କାର୍ଯ୍ୟାଳୟରେ ସ୍ଥାପିତ ସିଙ୍ଗଲ ୱିଣ୍ଡୋ ବ୍ୟବସ୍ଥା ମାଧ୍ୟମରେ ରାଜନୈତିକ ଦଳଗୁଡ଼ିକୁ ରୋଡ ଶୋ ଓ ରାଲି ପାଇଁ ଲାଇସେନ୍ସ ଆବେଦନ କରି ଅନୁମତି ନେବାକୁ ହେବ । ନିର୍ଦ୍ଦେଶାବଳୀ କଡ଼ାକଡ଼ି ପାଳନ ନକଲେ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ଆମେ ସେମାନଙ୍କୁ ଚେତାବନୀ ଦେଇଛୁ ।
ପ୍ରଶ୍ନଃ ଏଇ ମାସରେ ଅନେକ ଲୁଟତରାଜ ଓ ଛିନତାଇ ଭଳି ଘଟଣା ଘଟିଛି । ନିର୍ବାଚନ ପାଖେଇ ଆସୁଥିବା ବେଳେ ଏଭଳି ଅପରାଧ ନିୟନ୍ତ୍ରଣ ପାଇଁ କ'ଣ ପଦକ୍ଷେପ ନିଆଯାଉଛି?
ଉତ୍ତରଃ ଅନୁସନ୍ଧାନ ଓ ଅପରାଧ ନିୟନ୍ତ୍ରଣକୁ ପୁଲିସ ସବୁବେଳେ ପ୍ରାଥମିକତା ଦେଇଥାଏ । ନିକଟରେ ଘଟିଥିବା ଅପରାଧ ଅନୁସନ୍ଧାନ ପାଇଁ ଆମେ ସ୍ୱତନ୍ତ୍ର ଦଳ ଗଠନ କରିଛୁ । ସହରରେ ଛିନତାଇ ଆଶଙ୍କା ଥିବା ସ୍ଥାନ ଚିହ୍ନଟ କରିବାକୁ ଆମେ ଥାନାଗୁଡ଼ିକୁ ନିର୍ଦ୍ଦେଶ ଦେବା ସହ ପାହାନ୍ତିଆ ସମୟରେ ବ୍ଲକିଂ କରି ମର୍ଣ୍ଣିଂ ୱାକ (ପ୍ରାତଃ ଭ୍ରମଣ) କରୁଥିବା ଲୋକଙ୍କ ସୁରକ୍ଷା ସୁନିଶ୍ଚିତ କରିବାକୁ କହିଛୁ ।
ପ୍ରଶ୍ନଃ ନିକଟରେ ଶହୀଦ ନଗର ଥାନାରେ ହୋଇଥିବା ଭଙ୍ଗାରୁଜା ଘଟଣା ପୁଲିସର ଭାବମୂର୍ତ୍ତିକୁ ମଳିନ କରିଛି । ଏଥିପାଇଁ ପୁଲିସ ତରଫରୁ କି ପଦକ୍ଷେପ ନିଆଯାଇଛି?
ଉତ୍ତରଃ ଅଧିକାଂଶ ଅଭିଯୁକ୍ତ ଏହି ଘଟଣାର ଅଳ୍ପ ଦିନ ମଧ୍ୟରେ ଗିରଫ ହୋଇଥିଲେ । ଅଭିଯୁକ୍ତମାନେ ରାଜ୍ୟର ବିଭିନ୍ନ ଅଞ୍ଚଳକୁ ଖସି ପଳାଇଥିଲେ ହେଲେ ପୁଲିସ ସେମାନଙ୍କୁ ଗିରଫ କରିବାରେ ସକ୍ଷମ ହୋଇଥିଲା । ଅଭିଯୁକ୍ତଙ୍କୁ ଧରିବା ପାଇଁ ଗଠିତ ପୁଲିସ ଟିମଗୁଡ଼ିକୁ ନିରବଚ୍ଛିନ୍ନ ଉଦ୍ୟମ ତଥା ତଦନ୍ତକାରୀ ଅଫିସରଙ୍କୁ ମାମଲାର ସଂପୂର୍ଣ୍ଣ ତଦାରଖ ପାଇଁ ନିର୍ଦ୍ଦେଶ ଦିଆଯାଇଥିଲା । ଏହି ବେଆଇନ କାର୍ଯ୍ୟକଳାପ ତଥା ଭଙ୍ଗାରୁଜାରେ ସାମିଲ ବ୍ୟକ୍ତିଙ୍କ ବିରୋଧରେ ପୁଲିସ ପକ୍ଷରୁ ଦୃଷ୍ଟାନ୍ତମୂଳକ ପଦକ୍ଷେପ ଗ୍ରହଣ କରାଯିବ ।
ପ୍ରଶ୍ନଃ ନିର୍ବାଚନ ବେଳେ ପୁଲିସ ପ୍ରକ୍ରିୟା ପରିଚାଳନା ପାଇଁ ଜନସାଧାରଣ କି ଭୂମିକା ନେବେ?
ଉତ୍ତରଃ ନିର୍ବାଚନ ପ୍ରକ୍ରିୟାରେ ସହର ବାସିନ୍ଦାଙ୍କ ଭୂମିକା ବେଶ ଗୁରୁତ୍ୱପୂର୍ଣ୍ଣ । ଟଙ୍କା କିମ୍ବା ମଦ ବଣ୍ଟା ସଂପର୍କରେ ସେମାନେ କୌଣସି ସୂଚନା ପାଇଲେ କଂଟ୍ରୋଲ ରୁମ କିମ୍ବା ଭାରତୀୟ ନିର୍ବାଚନ ଆୟୋଗଙ୍କ ସି-ଭିଜିଲ ମୋବାଇଲ ଆପରେ ଜଣାଇଲେ ତତକ୍ଷଣାତ୍ କାର୍ଯ୍ୟାନୁଷ୍ଠାନ ଗ୍ରହଣ କରା ଯାଇପାରିବ । ଯଦି କୌଣସି ଅଞ୍ଚଳରେ ଅପରାଧ ପ୍ରବୃତ୍ତିର ଲୋକ ରହୁଥାନ୍ତି ତେବେ ପୁଲିସକୁ ସୂଚନା ଦେବାକୁ ଆମେ ଅନୁରୋଧ କରୁଛୁ ।
Police on high alert for polls, says Bhubaneswar DCP (interview)
Bhubaneswar, March 29 (LocalWire): As the city gears up for the third phase poll on April 23, the police have an uphill task to maintain law and order during elections. LocalWire spoke to Bhubaneswar DCP Anup Kumar Sahoo about various measures being taken for a peaceful election this time.
Here're the edited excerpts of the interview:
Q. What steps were taken to ensure peaceful election?
A. We have already initiated a process to execute pending warrants, and of around 1,600 warrants, we have executed more than 300 so far. Besides, we have also started a crackdown on habitual offenders under section 110 and 107 of CrPC.
Our motto will be to ensure no habitual offenders get a chance to influence the poll process. We have also asked the police stations to keep a vigil on people who can create tension among communities.
Q. Use of liquor and money to influence voters is rampant during election. What measures are being taken to restrict it?
A. Night patrolling has been intensified in the city. Vehicles are being checked thoroughly. Police personnel have been asked to frisk people roaming suspiciously in the city.
We have also started a joint drive with the excise (department) to crackdown on illegal sale of liquor and narcotics. So far, we have registered more than 100 excise cases in the city.
Q. Commuters often face problems on city roads due to political rallies. How will police ensure free traffic movement in such situations?
A. We have already issued an advisory to political parties to regulate public meetings and rallies. Parties need to apply for permission for rallies and road shows.
A single window facility has been set up in the office of ADM Bhubaneswar to facilitate such requests.
We have also been asking them to abide by the advisory, or else action will be initiated.
Q. A series of loot and snatching incidents have taken place in the city this month. With elections round the corner, what steps are being taken to prevent such crimes?
A. We have constituted a special team to crack the recent cases. We have also asked the police stations to identify vulnerable spots in the city for snatching and set up checkpoints to ensure safety of the public.
Q. A recent mob attack on Saheed Nagar police station has hampered the image of the police. What was the response of the police?
A. Most of the accused were arrested within days of the incident. Some had escaped to other parts of the state, and teams had been sent to nab them.
It was a relentless effort from all police teams. The investigation officer has been asked to closely monitor the case. Strict action will be taken for such unlawful and vandal acts.
Q. What will the role of public in the policing system during polls?
A. Residents of the city have an important role to play in the election process.
We urge them to pass on information related to distribution of money and liquor at the control room and through the cVigil mobile application of the ECI so that action can be initiated immediately.
We also request them to inform the police if they come across any unscrupulous elements living in their locality.
ଗାଁରେ ବାଲ୍ୟବିବାହ ଉଚ୍ଛେଦ କରି ଧନେଶ୍ୱରୀ ରାଉତ ପାଲଟିଛନ୍ତି ଅନ୍ୟଙ୍କ ପାଇଁ ଉଦାହରଣ (ବିଶେଷ)
ନୂଆପଡା, ମାର୍ଚ ୨୮ (ଲୋକାଲ ୱାୟାର) ନୂଆପଡ଼ା ଜିଲ୍ଲାସ୍ଥିତ ଖଲିଆପାଣିର ନୂଆଡ଼ିହି ଗାଁର ୧୭ ବର୍ଷର ଝିଅ ଧନେଶ୍ୱରୀ ରାଉତ ବହୁ ବର୍ଷ ଧରି ନିଜ ଗାଁରେ ବାଲ୍ୟବିବାହ ଉଚ୍ଛେଦ କରିବାରେ ସଫଳ ଉଦାହରଣ ସୃଷ୍ଟି କରିଛନ୍ତି । ନିଜକୁ ସୁରକ୍ଷା ଦେବା ସହ ଗାଁର ୧୦ ରୁ ୧୯ ବର୍ଷିୟା ଝିଅମାନଙ୍କୁ ସ୍ୱାସ୍ଥ୍ୟ ସମ୍ବନ୍ଧୀୟ ବିଭିନ୍ନ ତାଲିମ ଦେଇ ସେମାନଙ୍କୁ ଶିକ୍ଷା ଦାନ କରିଆସୁଛନ୍ତି ।
ଖରା ଚାରିମାସ ପରିବାର ଲୋକଙ୍କ ସହ ମିଶି କେନ୍ଦୁପତ୍ର ତୋଳିବା, କେନ୍ଦୁଗୁଚ୍ଛା କାଟି, ମହୁଲ ଓ ଚାହାର ମଞ୍ଜି ଗୋଟାଇ ଧନେଶ୍ବରୀ ରାଉତ ସେଥିରୁ ଅର୍ଥ ଉପାର୍ଜନ କରନ୍ତି। ସେ ବର୍ତ୍ତମାନ ଯୁକ୍ତ ଦୁଇ କଳାର ଦ୍ବିତୀୟ ବର୍ଷ ଛାତ୍ରୀ ।
ସେ ଘର କାମ କରିବା 'ସେଭ ଦ ଚିଲ୍ଡରେନ ' ସହାୟତାରେ କାର୍ଯ୍ୟରତ ଆଶା ଓଡ଼ିଶା 'ଅନନ୍ୟା-ବିବାହ ଶିଶୁ ଖେଳ ନୁହଁ' କାର୍ଯ୍ୟକ୍ରମରୁ ସେ ତାଲିମ ନେଇଥିଲେ ବୋଲି ମିଡିଆ ଫେଲୋ ଜଗଦୀଶ ସୁନା କହିଛନ୍ତି ।
ତେଣୁ ପ୍ରତି ରବିବାର ଗାଁ ମାନଙ୍କରେ କିଶୋରୀ ଝିଅ ମାନଙ୍କୁ ଏକତ୍ରିତ କରାଇ ସ୍ୱାସ୍ଥ୍ୟ ସମ୍ବନ୍ଧୀୟ, ଆର୍ଥିକ ସମ୍ବନ୍ଧୀୟ ଜୀବନ ଜୀବିକାର ବଞ୍ଚିବାର କୌଶଳ ଓ ଭବିଷ୍ୟତକୁ ନେଇ ଆଲୋଚନା ମାଧ୍ୟମରେ ତାଲିମ ଦେଇଆସୁଛନ୍ତି ।
କିଶୋରୀ ଝିଅମାନଙ୍କୁ ସହାୟତା କରିବା ପାଇଁ ଗ୍ରାମ୍ୟସ୍ତରରେ 'ଅନନ୍ୟା' ନାମକ କାର୍ଯ୍ୟକ୍ରମ ଦ୍ବାରା ଶିଶୁ ସୁରକ୍ଷା କମିଟି ଗଠନ କରାଯାଇଛି । ତାରି ମାଧ୍ୟମରେ ଧନେଶ୍ବରୀ ବାଲ୍ୟବିବାହକୁ ରୋକିବାରେ ସଫଳ ହୋଇପାରିଛନ୍ତି ।
ନିଜ ଗାଁର ଗଙ୍ଗା ସୁନା ଦଳିତ ସମ୍ପ୍ରଦାୟର ପନ୍ଦରରୁ ଷୋହଳ ବର୍ଷର ଝିଅକୁ ଧରମବନ୍ଧା ନିକଟସ୍ଥ କଦୋପାଲି ଗାଁରେ ବିବାହ ପାଇଁ ପ୍ରସ୍ତୁତ ହୋଇସାରିଥିଲା।
ଖବର ପାଇ ଧନେଶ୍ୱରୀ ରାଉତ ଅନ୍ୟ ଝିଅମାନଙ୍କୁ ନେଇ ସେଠାରେ ପହଞ୍ଚି ସେମାନଙ୍କ ପରିବାରର ଲୋକମାନଙ୍କୁ ବୁଝାସୁଝା କରିଥିଲେ ।
ପରବର୍ତ୍ତୀ ପର୍ଯ୍ୟାୟରେ ଗ୍ରାମ୍ୟସ୍ତରୀୟ ଶିଶୁ ସୁରକ୍ଷା କମିଟି ଓ ସମାଜ ମଙ୍ଗଳକାରୀ ଦଳ ପହଞ୍ଚି ବିବାହ କରାଇଦେଇନଥିଲେ।
ତେଣୁ ପୁଅ ଓ ଝିଅ ଘର ଲୋକେ ଉଭୟଙ୍କୁ ଏବବାଦରେ ଆର୍ଥିକ ଚାପ ପକାଇବା ଆରମ୍ଭ କରିଦେଇଥିଲେ ।
ଧନେଶ୍ୱରୀ ଉଭୟ ଦଳ ସହ ଆଲୋଚନା କରିବା ପରେ ପରିବାର ଲୋକଙ୍କୁ ବୁଝାଇବାରୁ ଝିଅର ବୟସ ୧୮ ହେଲେ ବିବାହ କରାଯିବ ବୋଲି ରାଜି କରାଇବାରେ ସକ୍ଷମ ହୋଇଥିଲେ। ତେଣୁ ଝିଅ ସାବାଳିକା ନହେବ ଯାଏଁ ବିବାହ ହୋଇପାରିବ ନାହି ବୋଲି ଉଭୟ ପରିବାରକୁ ମାନିବାକୁ ପଡିଥିଲା ।
ସମାଜ କଲ୍ୟାଣ ଅଧିକାରୀ ବିଜୟ ଲକ୍ଷ୍ମୀ ରାୟଗୁରୁ କହିଛନ୍ତି, ପୂର୍ବ ଅପେକ୍ଷା ବାଲ୍ୟବିବାହ ବହୁ ମାତ୍ରାରେ କମିଛି।
ଲୋକଙ୍କ ମାନସିକତାରେ ପରିବର୍ତନ ଆଣିବାରେ ସମୟ ଦରକାର ତେବେ 'ସେଭ୍ ଦ ଚିଲ୍ଡ଼୍ରେନ' ତରଫରୁ ଆଶା ଓଡ଼ିଶା ଏଦିଗରେ ଭଲ କାମ କରିଆସୁଛି ।
ତାଙ୍କୁ ପାଞ୍ଚୋଟି ବ୍ଲକରେ କାର୍ଯ୍ୟକାରୀ କରିବା ପାଇଁ ଅନୁରୋଧ କରାଯାଇଛି । ଧନେଶ୍ବରୀ ଭଳି ଅନ୍ୟ ଝିଅ ମାନେ ସତର୍କ ହୁଅନ୍ତେ ତେବେ ସମାଜରେ ବାଲ୍ୟବିବାହ ପ୍ରଥା ଲୋପ ପାଇପାରନ୍ତା ।
ଏହି କାର୍ଯ୍ୟକ୍ରମ ପାଇଁ ତାଙ୍କ ପରିବାର ଲୋକଙ୍କୁ ଅନେକ ଅପବାଦୀୟ କଥା ଶୁଣିବାକୁ ପଡିଥିଲେ ହେଁ ତାଙ୍କୁ ଅନ୍ୟ ଝିଅମାନଙ୍କ ସୁରକ୍ଷିତ ଭବିଷ୍ୟତ କାର୍ଯ୍ୟ କରିବାକୁ ଭଲ ଲାଗୁଛି ଓ ସେ ଏଭଳି ଆଗକୁ ମଧ୍ୟ ଅନେକ କାର୍ଯ୍ୟ କରିବେ ବୋଲି କହିଛନ୍ତି ।
ସେ ବର୍ତ୍ତମାନ ରାଣୀ ଝାନସୀବାଇ ଗାର୍ଲ୍ସ ଫେଡ଼େରେସନ ନାମକ ଏକ କିଶୋରୀ ସଂଗଠନର ସଭାପତିତ୍ୱ କରୁଛନ୍ତି ।
ଭୁବନେଶ୍ୱର, ମାର୍ଚ୍ଚ ୨୩(ଲୋକାଲ ୱାୟାର): ମହିଳାଙ୍କୁ ଯୌନ ଉତ୍ପୀଡ଼ନରୁ ରକ୍ଷା କରିବା ଲାଗି ବିଭିନ୍ନ ସଚେତନତା ଏବଂ କାର୍ଯ୍ୟାନୁଷ୍ଠାନର ପଦକ୍ଷେପ ନିଆଯାଉଥିଲେ ମଧ୍ୟ ଓଡ଼ିଶାରେ ୮୧ % ମହିଳା ସେମାନଙ୍କ ଜୀବନ କାଳରେ ଯେକୌଣସି ପ୍ରକାର ଯୌନ ଉତ୍ପୀଡ଼ନର ଶିକାର ହେଉଛନ୍ତି ବୋଲି ଷ୍ଟପ୍ ଷ୍ଟ୍ରିଟ୍ ହାରାସମେଣ୍ଟ ପକ୍ଷରୁ ହୋଇଥିବା ଏକ ଅନଲାଇନ ସର୍ଭେରୁ ପ୍ରକାଶ ।
ଜାତୀୟ ଅପରାଧ ରେକର୍ଡ ବ୍ୟୁରୋର ତଥ୍ୟ ଏହା ପ୍ରମାଣିତ କରିବା ସହ ଓଡ଼ିଶାରେ ମହିଳା ଉତ୍ପୀଡ଼ନ ସ୍ଥିତି ଉଦବେଗଜନକ ବୋଲି ଦର୍ଶାଇଛି ।
ମହିଳାମାନେ ମାନସିକ, ଶାରୀରିକ ଏବଂ ଯୌନ ହିଂସାର ଶିକାର ହୋଇଥାନ୍ତି । ରାସ୍ତାଘାଟରେ ମହିଳାମାନେ ଅଧିକ ସଂଖ୍ୟାରେ ଉତ୍ପୀଡ଼ନର ଶିକାର ହୁଅନ୍ତି, ଯାହାକି ସାଧାରଣତଃ ମହିଳାମାନଙ୍କ ନିତିଦିନିଆ ଜୀବନକୁ ପ୍ରଭାବିତ କରେ ।
ଅପରାଧ ଏବଂ ଏହାର କାରଣ ବୁଝିବାର ଚେଷ୍ଟା ସ୍ୱରୂପ ଲୋକାଲ ୱାୟାର ଏହି ଘୃଣ୍ୟ କାର୍ଯ୍ୟକଳାପର ଶିକାର ମହିଳାମାନଙ୍କ ସହିତ କଥା ହୋଇଥିଲା ।
ସେମାନେ ନିଜ ଭୟଙ୍କର ଦୁଃଖଦ ଅଭିଜ୍ଞତା ସଂପର୍କରେ କହିଥିଲେ । କଟକରୁ ପ୍ରତିଦିନ ରେଳ ଯୋଗେ ଯାତାୟାତ କରୁଥିବା ସ୍ନେହା ଭୁବନେଶ୍ୱରର ଏକ ବିଶ୍ୱବିଦ୍ୟାଳୟର ଛାତ୍ରୀ । ସେ ଏବେ ବି କିଛି ବର୍ଷ ତଳର ଅନୁଭୂତିକୁ ନେଇ ଆତଙ୍କିତ ।
'ମୁଁ ଟ୍ରେନରେ ଘରକୁ ଫେରୁଥିବା ବେଳେ ଜଣେ ବ୍ୟକ୍ତି ଆସି ମୋ ପାଖରେ ବସିଲା । ମୋ ଶାରୀରିକ ଗଠନ ଓ ପୋଷାକ ସଂପର୍କରେ ମନ୍ତବ୍ୟ ଦେଲା ।
ମୁଁ ବହୁତ ଡରିଗଲି, ହେଲେ ତା ସହିତ କୌଣସି କଥାବାର୍ତ୍ତା କରିବାକୁ ଚାହେଁ ନାହିଁ ବୋଲି କହିଲି । ମୁଁ ଓହ୍ଲାଇବାକୁ ଉଠିଲା ମାତ୍ରେ ଲୋକଟି ମୋ ବାଟ ଓଗାଳିଲା ।
ମୁଁ ତରବରରେ ଟ୍ରେନରୁ ଓହ୍ଲାଇ ପଡ଼ିଲି ହେଲେ ଲୋକଟି ମୋ ପିଛା ଛାଡ଼ିଲାନି । ତା ଠାରୁ ରକ୍ଷା ପାଇବା ପାଇଁ ଏକ ଶୌଚାଳୟ ଭିତରକୁ ଚାଲିଗଲି' କହିଥିଲେ ସ୍ନେହା ।
ଏହି ଘଟଣାରେ ସ୍ନେହା ଏତେ ଭୀତତ୍ରସ୍ତ ହୋଇ ପଡ଼ିଥିଲେ ଯେ, କିଛି ଦିନ କଲେଜ ଯାଇ ପାରିନଥିଲେ । 'ସେହିଦିନ ଠାରୁ ମୁଁ ଯାତାୟାତ କଲା ବେଳେ ବେଶ ସଚେତନ ରହେ' ବୋଲି ସେ କହନ୍ତି ।
ସେହିପରି ହଷ୍ଟେଲରେ ରହୁଥିବା ଅଦିତିଙ୍କ ବାନ୍ଧବୀ ସେୟାର ଅଟୋରେ କଲେଜ ଯିବା ଆସିବା କରନ୍ତି । ଏହା ଭିତରେ ଜଣେ ସହଯାତ୍ରୀ ତାଙ୍କ ପିଛା କରୁଥିଲେ ।
ସେ ସାହାଯ୍ୟ ଲୋଡ଼ିବାରୁ ଅଦିତି ଓ ତାଙ୍କ ଗୋଷ୍ଠୀ ସୁରକ୍ଷା ଦେଇଥିଲେ । ହେଲେ ଏହା ଦୀର୍ଘସ୍ଥାୟୀ ସମାଧାନ ନୁହେଁ । କାରଣ ସେମାନେ ସବୁବେଳ ପାଇଁ ତା ପାଖେ ପାଖେ ରହିପାରିବେ ନାହିଁ ।
ଏହି ଦୁଃସ୍ୱପ୍ନକୁ ଭୁଲିବା ତଥା ପିଛା କରୁଥିବା ଲୋକଠାରୁ ମୁକ୍ତି ପାଇଁ ଝିଅଟିକୁ ପରବର୍ତ୍ତୀ ସମୟରେ ହଷ୍ଟେଲ ବଦଳାଇବାକୁ ପଡ଼ିଥିଲା ।
ସେହିପରି ଭୁୂବନେଶ୍ୱରର ସ୍ୱାଗତିକା ନାମକ କର୍ମଜାବୀ ମହିଳା ଲୋକାଲ ୱାୟାରକୁ କହିଥିଲେ, ଏପରି ହିଂସା ଦିନକୁ ଦିନକୁ ବଢ଼ି ଚାଲିଛି ।
'ମୁଁ ପ୍ରତିଦିନ ନିର୍ଦ୍ଦିଷ୍ଟ ବସରେ ଯାତାୟାତ କରିଥାଏ ଏବଂ ଏଭଳି ଅନେକ ଅଭିଜ୍ଞତା ମୋର ଅଛି । ଜଂଘରେ ହାତ ରଖବା, ଭିଡ଼ ନଥିବା ବେଳେ ବି ଜାଣିଶୁଣି ମୋ ଉପରେ ଅଜାଡ଼ି ହୋଇପଡ଼ିବା, ପୁରୁଷମାନେ ତୀର୍ଯ୍ୟକ ଦୃଷ୍ଟିରେ ଚାହିଁବା ମୋ ପାଇଁ ନିତିଦିନିଆ ଘଟଣାରେ ପରିଣତ ହୋଇଛି' ।
ଭୁବନେଶ୍ୱର, ମାର୍ଚ୍ଚ ୨୦ (ଲୋକାଲ ୱାୟାର) ମାଗଣା ଓ ବାଧ୍ୟତାମୂଳକ ପ୍ରାଥମିକ ଶିକ୍ଷା ପ୍ରଦାନ ପାଇଁ ସରକାର ଦଶ ବର୍ଷ ହେଲା ଶିକ୍ଷା ଅଧିକାର ଆଇନ ପ୍ରଣୟନ କରିଛନ୍ତି । ହେଲେ ଦୁଃଖର କଥା ଏବେ ବି ବିଧିବଦ୍ଧ ସ୍କୁଲ ଶିକ୍ଷାର ଠାରୁ ଓଡିଶା ଭଳି କେତେକ ରାଜ୍ୟର ପିଲା ଦୂରରେ ଅଛନ୍ତି । ଏଇ ୬ ବର୍ଷର ପିଲାଟିକୁ ଭେଟନ୍ତୁ ।
ପିଲାଟିର ବାପାମା ଦିନ ମଜୁରିଆ ଭାବେ ନିର୍ମାଣ ଶ୍ରମିକ କାମ କରନ୍ତି । ପ୍ରଖର ସୂର୍ଯ୍ୟକିରଣରେ ପିଲାଟି ଆଇସକ୍ରିମ ଆଣି ଦେବାକୁ ପ୍ରତିଶ୍ରୁତି ଦେଇଥିବା ତା ମାଆକୁ ଅପେକ୍ଷା କରିଛି । ଲୋକାଲ ୱାୟାର ପିଲାଟି ସହ ତା ସ୍କୁଲ ଓ ପସନ୍ଦର ବିଷୟ ସଂପର୍କରେ ପଚାରି ବୁଝିଥିଲା ।
ପିଲାଟିକୁ ସ୍କୁଲ ଯାଏ କି ପ୍ରଶ୍ନର ଉତରରେ ସେ କହିଥିଲା, "ସ୍କୁଲ କଣ ମୁଁ ଜାଣି ନାହିଁ । ମା କହିଛି ମତେ ଯେତେବେଳେ ସାତ ବର୍ଷ ହେଇଯିବ ସେତେବେଳେ ମୁଁ ବି ତା ଭଳି କାମ କରିବି" ।
ତା ବୟସର ଅନ୍ୟ ପିଲାମାନେ ସ୍କୁଲ ଯିବା ସହ ଆରାମଦାୟକ ଜୀବନ ଜୀଉଁଥିବା ବେଳେ ଶ୍ରୁତି (ଛଦ୍ମନାମ) ସ୍ୱପ୍ନ ଦେଖୁଛି ତା ବାପା ମାଙ୍କ ଭଳି ଦିନ ମଜୁରିଆ ହେବ ।
ମୁଁ ଜାଣିନି ମା କେତେବେଳେ ଆସିବ । ହେଲେ ସେ ମତେ କହି ଯାଇଛି ଆଇସକ୍ରିମ ଆଣିବ ବୋଲି । ପଥର ଗଦା ଉପରେ ବସି ପିଲାଟି କହୁଥିଲା ।
ସନ୍ଧ୍ୟା ଛଅଟା ବେଳେ ତା ମା ଫେରିବା ପରେ ସେ ତାକୁ ଗର୍ବର ସହ ସଂଗ୍ରହ କରିଥିବା ପଥରଗୁଡିକ ଦେଖାଇଥିଲା ।
"ଅଲଗା ଖର୍ଚ୍ଚ କଥା ଛାଡନ୍ତୁ ମୁଁ ତା ପାଇଁ ସ୍କୁଲ ୟୁନିଫର୍ମ ବି ଯୋଗାଡ କରିପାରିବି ନାହିଁ । ବଂଚିବା ପାଇଁ ମତେ କଠିନ ପରିଶ୍ରମ କରିବାକୁ ପଡୁଛି । ଝିଅର ପାଠପଢା କଥା ଭାବିବା ପାଇଁ ସମୟ ବି ନାହିଁ" । ପିଲାଟିର ମା କହିଥିଲା ।
ଏହା ଦୁର୍ଭାଗ୍ୟଜନକ ଯେ, ୬ରୁ ୧୪ ବର୍ଷର ପିଲାମାନଙ୍କୁ ମାଗଣା ଓ ବାଧ୍ୟତାମୂଳକ ଶିକ୍ଷା ପ୍ରଦାନ କରିବାକୁ ପ୍ରଣୀତ ଶିକ୍ଷା ଅଧିକାର ଆଇନ ୨୦୦୯ ଶ୍ରୁତି ଭଳି ପିଲା କ୍ଷେତ୍ରରେ ବିଫଳ ହୋଇଛି । ତା ଭଳି ଆହୁରି ପିଲା ମଧ୍ୟ ସାରା ରାଜ୍ୟରେ ଥିବେ ।
ନ୍ୟାସନାଲ ସାମ୍ପଲ ସର୍ଭେ ସଂସ୍ଥା ଦ୍ୱାରା ନିକଟରେ ହୋଇଥିବା ଏକ ସର୍ବେକ୍ଷଣରୁ ଜଣା ପଡିଛି ଯେ, ୫ରୁ ୧୪ ବର୍ଷ ବୟସର ୩.୫ ଲକ୍ଷରୁ ଅଧିକ ପିଲା ନିଜ ବାପାମାଙ୍କ ସହିତ କାମ କରିଥାନ୍ତି ।
ବସ୍ତିର ଗରିବ ଓ ଅସହାୟ ପିଲାଙ୍କୁ ମାଗଣା ପାଠ ପଢାଉଛନ୍ତି ରାକେଶ ( ବିଶେଷ )
କଟକ, ମାର୍ଚ୍ଚ ୧୭ (ଲୋକାଲ ୱାୟାର) ଛୋଟ ବେଳେ ଟ୍ୟୁସନ ଫି ଦେଇନ ପାରି ଶ୍ରେଣୀ ଗୃହରୁ ତଡା ଖାଇବା ପରେ ଗରିବ ପିଲାଙ୍କୁ ସାହାଯ୍ୟ କରିବାର ସଙ୍କଳ୍ପ ନେଇ ଏକ ଶିକ୍ଷାନୁଷ୍ଠାନ ଜରିଆରେ ବସ୍ତିର ଆର୍ଥିକ ଅନଗ୍ରସର ଓ ଅସହାୟ ପିଲାଙ୍କୁ ପ୍ରାୟ ଦୁଇ ଦଶନ୍ଧି ଧରି ମାଗଣା ଶିକ୍ଷାଦାନ କରି ଅନ୍ୟ ମାନଙ୍କ ପାଇଁ ଉଦାହରଣ ସୃଷ୍ଟିକରିଛନ୍ତି କଟକର ରାକେଶ ଶତପଥୀ ।
ରାକେଶ ନିଜ ପରିବାର ସହ କଟକର ଯୋବ୍ରା ରେ ରୁହନ୍ତି ଓ ଏକ ସ୍କୁଲରେ ଲାଇବ୍ରେରୀଆନ୍ ଭାବେ କାମ କରନ୍ତି।
ସେ ସମ୍ଭାବନା ନାମକ ଏକ ଶିକ୍ଷାନୁଷ୍ଠାନ ଗଠନ କରିଛନ୍ତି ଓ ଦିନକୁ ଚାରି ଘଣ୍ଟା ସହରର ବସ୍ତି ପିଲାଙ୍କୁ ମାଗଣାରେ ଶିକ୍ଷାଦାନ କରୁଛନ୍ତି।
ନିଜର ଦରମାର ବଳକା ଅର୍ଥ ଗରିବ ଓ ଅସହାୟ ପିଲାଙ୍କ ଶିକ୍ଷାରେ ଖର୍ଚ କରନ୍ତି।
ରାଜେଶ କହନ୍ତି ୧୯୯୨ ମସିହାରେ ତାଙ୍କ ବାପା ଚାକିରି ହରାଇଥିଲେ ଫଳରେ ତାଙ୍କୁ ଓ ପୁରା ପରିବାରକୁ ଅଭାବ ଓ ଅନାଟନରେ ଦିନ କାଟିବାକୁ ପଡିଥିଲା ।
ଆର୍ଥିକ ଅବସ୍ଥା ଏପରି ଭୟଙ୍କର ହୋଇଥିଲା ଯେ ସେ ସାଙ୍ଗସାଥିଙ୍କ ଙ୍କ ସହ ମଧ୍ୟ ସମ୍ପର୍କ ତୁଟାଇବାକୁ ବାଧ୍ୟ ହୋଇଥିଲେ।
ପାଠ ପଢିବା ସହ ଗଛ ବିକ୍ରି କରିବା ସହ ଘରଘର ବୁଲି ଟ୍ୟୁସନ କରି ପରିବାରର ଗୁଜୁରାଣ ମେଣ୍ଟାଉଥିଲେ ।
ଏପରି ଏକ ଦିନ ଥିଲା ଟ୍ୟୁସନ ଫିସ୍ ଦେଇ ନ ପାରିବାରୁ ତାଙ୍କୁ ଶ୍ରେଣୀ ଗୃହରୁ ବାହାରିବାକୁ ପଡିଥିଲା, ରାଜେଶ ଲୋକାଲ ୱାୟାରକୁ କହିଛନ୍ତି।
ମୋ ଭଳି ଆଉ କେହି ଏହି ସମସ୍ୟାର ସାମନା ନା କରୁ ସେଥିପାଇଁ ସେ ଏହି ସବୁ କାମ କରୁଥିବା କହିଛନ୍ତି।
ପ୍ରଥମେ ଏକ ଝିଅର ପାଠ ପ୍ରତି ଆଗ୍ରହ ଦେଖି ସେ ତାକୁ ଉଚ୍ଚଶିକ୍ଷା ପ୍ରଦାନ କରିଥିଲେ । ପରେ ଉକ୍ତ ଝିଅ ବଡ ହୋଇ ଚାର୍ଟାଡ ଆକାଉଣ୍ଟାନଟେଣ୍ଟ ହୋଇଥିଲେ ।
ରାଜେଶ ଶିକ୍ଷାନୁଷ୍ଠାନରେ ପାଠପଢାଇବା ବ୍ୟତୀତ ଅନେକ ଦିବସ ପାଳନ କରନ୍ତି ।
ଏହା ସହ ପିଲାମାନଙ୍କୁ ପ୍ରତି ସପ୍ତାହରେ ଅନାଥ ଆଶ୍ରମ,ବୃଦ୍ଧା ଆଶ୍ରମ ଆଦି ସ୍ଥାନକୁ ବୁଲାଇ ନିଅନ୍ତି ଯେପରି ସେମାନେ ବଡ ହେଲେ ତାଙ୍କର ସାମାଜିକ ଦାୟିତ୍ବ ତୁଲାଇବେ।
କେହି ଅର୍ଥ ପାଇଁ ଶିକ୍ଷାରୁ ବଞ୍ଚିତ ନ ହୁଅନ୍ତୁ ଏହା ମୋର ଲକ୍ଷ୍ୟ, ସେ କହନ୍ତି।
କଟକ,ମାର୍ଚ୍ଚ ୧୫ (ଲୋକାଲ ୱାୟାର) : ରାଜ୍ୟର ସର୍ବ ବୃହତ ଏସସିବି ମେଡିକାଲ କଲେଜ ଓ ହସ୍ପିଟାଲ ନିକଟରେ ତାଳଦଣ୍ଡା କେନାଲ ଉପରେ ନିର୍ମାଣାଧିନ ସେତୁର କାର୍ଯ୍ୟ ସମାପ୍ତ ହୋଇଥିବାରୁ ଏହା ମେଡିକାଲ ଭିଡ ହ୍ରାସ କରିବ ବୋଲି ଜଣାପଡିଛି ।
ସୂଚନାଯୋଗ୍ୟ ଯେ, ଯୋବ୍ରା ସେଟଲମେଣ୍ଟ କାର୍ଯ୍ୟାଳୟ ଠାରୁ ଫିସରି ଅଫିସ ପର୍ଯ୍ୟନ୍ତ ସଂଯୋଗ କରୁଥିବା ତାଳଦଣ୍ଡା କେନାଲର ଏହି ସେତୁ ନିର୍ମାଣ ପାଇଁ ରାଜ୍ୟ ଜଳ ସଂପଦ ବିଭାଗ ପକ୍ଷରୁ ୨୦୧୬-୧୭ ଆର୍ଥିକ ବର୍ଷରେ ୪ କୋଟି ୭୧ ଲକ୍ଷ ୭୦ ହଜାର ଟଙ୍କା ମଂଜୁର ହୋଇଥିଲା ।
ଏହି ନିର୍ମାଣ କାର୍ଯ୍ୟ ସଂପନ୍ନ ପାଇଁ ରାଜ୍ୟ ସରକାରଙ୍କ ଓଡିଶା କନଷ୍ଟ୍ରକ୍ସନ କର୍ପୋରେସନକୁ ଦାୟିତ୍ୱ ଦିଆଯାଇଥିଲା ।
ଏହି ସେତୁ ଲାଗି ୨୦୧୪ ମସିହାରେ ଶିଳାନ୍ୟାସ କରାଯାଇଥିଲା ବେଳେ ଏହା ସଂପୂର୍ଣ୍ଣ ହେବାକୁ ୫ବର୍ଷ ଲାଗିଯାଇଛି । କାମ ଆରମ୍ଭ ହେବାକୁ ବହୁ ବିଳମ୍ବ ହୋଇଥିଲା ।
ଓସିସି ୨୦୧୮ ନଭେମ୍ବର ମାସ ୨୯ ତାରିଖରୁ କାର୍ଯ୍ୟ ଆରମ୍ଭ କରି ୨୦୧୯ ଜୁଲାଇ ମାସ ସୁଦ୍ଧା ପୋଲଟିର ନିର୍ମାଣ କାର୍ଯ୍ୟ ଶେଷ କରିବ ବୋଲି ଘୋଷଣା କରିଥିଲା । ତେବେ ଧାର୍ଯ୍ୟ ସମୟ ପୂର୍ବରୁ ଏହାର କାର୍ଯ୍ୟ ଶେଷ ହୋଇଛି । ଆପ୍ରୋଚ ରୋଡ ନିର୍ମାଣ ପରେ ଏହି ସେତୁ ଲୋକାର୍ପିତ ହେବ ।
୫୦ ମିଟର ଲମ୍ବ ଓ ୧୦ ମିଟର ଚଉଡା ବିଶିଷ୍ଟଏହି ପୋଲଟିରେ ୪ଟି ସ୍ପାନ ରହିଛି । ଆବଶ୍ୟକୀୟ ଆପ୍ରୋଚ ରୋଡ ଓ ବ୍ରିଜ ନିର୍ମାଣରେ ୬କୋଟିରୁ ଉର୍ଦ୍ଧ୍ବ ଟଙ୍କା ଖର୍ଚ୍ଚ ହୋଇଛି ।
ଏହି ସେତୁ ଖୋଲିବା ପରେ ମେଡିକାଲ ରୋଡରେ ଗହଳି କମିଯିବ । କଲେଜଛକ-ରାଣୀହାଟ ରାସ୍ତା ଦେଇ ଦୈନନ୍ଦିନ ସହସ୍ରାଧିକ ଲୋକ ଏସସିବି ମେଡିକାଲ କଲେଜ ଓ ହସ୍ପିଟାଲକୁ ଯାତାୟତ କରୁଥିଲେ । ଏଣିକି ଏହି ସେତୁ ଦେଇ ସିଧାସଳଖ ଏସସିବି ମେଡିକାଲ ପବ୍ଲିକ ସ୍କୁଲ କଡ ଦେଇ ମେଡିକାଲକୁ ଯାଇପାରିବେ । ପୂର୍ବ ଭଳି ଆଉ କଲେଜଛକ-ରାଣୀହାଟ-ମଙ୍ଗଳାବାଗ ରାସ୍ତାରେ ଭିଡ ହେବ ନାହିଁ ।
ଭୁବନେଶ୍ବର,ମାର୍ଚ୍ଚ ୧୪ (ଲୋକାଲ ୱାୟାର) ଚାରି ବର୍ଷ ତଳେ ବଲାଙ୍ଗିର ଜିଲ୍ଲାରେ ଜଣେ ନାବାଳିକାଙ୍କୁ ଅପହରଣ କରିଥିବା ଅଭିଯୋଗରେ ଗିରଫ ହୋଇଥିବା ଜଣେ ଯୁବକ ଉକ୍ତ ନାବାଳିକାଙ୍କୁ ଆଇନ ସମ୍ମତ ବୟସ ହେବା ପରେ ବୁଧବାର ସ୍ଥାନୀୟ ପ୍ରଶାସନ ସହଯୋଗରେ ବିବାହ କରି ଏହାକୁ ନେଇରହିଥିବା ମାମଲାରେ ପୂର୍ଣ୍ଣଛେଦ ପକାଇଥିବା ଜଣେ ଅଧିକାରୀ ଗୁରୁବାର କହିଛନ୍ତି।
ଅଙ୍କରିଆପଦା ଅଞ୍ଚଳର ଦିନେଶ କୁଅଁର ସେଠାକାର ୧୫ ବର୍ଷୀୟା ନାବାଳିକା କଲ୍ୟାଣୀକୁ ନେଇ ୨୦୧୬ ସେପ୍ଟେମ୍ବରରେ ଘରୁ ପଳାଇଥିଲେ । ଉଭୟ ପରସ୍ପରଙ୍କୁ ଭଲ ପାଇବା ଯୋଗୁଁ ପଳାଇଥିବା କହିଥିଲେ ।
ତେବେ ନାବାଳିକା ହୋଇଥିବାରୁ କଲ୍ୟାଣୀଙ୍କ ଘର ଲୋକ ଥାନାରେ କରିଥିବା ଅଭିଯୋଗ ଆଧାରରେ ପୁଲିସ ଦିନେଶକୁ ଗିରଫ କରି ଜେଲ ହାଜତକୁ ପଠାଇ ଥିଲା।
କଲ୍ୟାଣୀ ନିଜ ଘର ପରିବର୍ତ୍ତେ ସ୍ଥାନୀୟ ଶିଶୁ କଲ୍ୟାଣ ସମିତି ଦ୍ବାରା ବ୍ୟବସ୍ଥା କରାଯାଇଥିବା ସ୍ୱଧାରଗୃହରେ ଆଶ୍ରୟ ନେଇଥିଲା।
କଲ୍ୟାଣୀକୁ ୧୯ ବର୍ଷ ହେବା ପରେ ସେ ଦିନେଶଙ୍କୁ ବିବାହ ପାଇଁ ଇଚ୍ଛା ପ୍ରକାଶ କରି ସମିତିର ଅଧ୍ୟକ୍ଷାଙ୍କୁ ଜଣାଇଥିଲା । ଦିନେଶ ମଧ୍ୟ ଏହି ପ୍ରସ୍ତାବରେ ରାଜି ହୋଇଥିଲା ।
ଜିଲ୍ଳା ସମାଜ ମଙ୍ଗଳକାରୀ ଅଧିକାରୀ ବିନୋଦିନୀ ପ୍ରଧାନଙ୍କ ଉଦ୍ୟମରେ ଉଭୟଙ୍କ ପରିବାରର ସଦସ୍ୟଙ୍କ ମଧ୍ୟରେ ମିଳାମିଶା ହୋଇଥିଲା । ସେମାନଙ୍କ ଆବେଦନକୁ ବିଚାରକୁ ନେଇ ସ୍ଥାନୀୟ ଅଦାଲତ ଦିନେଶକୁ ଜାମିନ ପ୍ରଦାନ କରିଥିଲେ।
କଲ୍ୟାଣୀ ସାବାଳିକା ହୋଇଯାଇଥିବାରୁ ଜିଲ୍ଲା ସମାଜ ମଙ୍ଗଳ ବିଭାଗ, ସିଡବ୍ଲୁସି ଓ ଡିସିପିୟୁ ପକ୍ଷରୁ ଦିନେଶ ସହ ତାଙ୍କର ବିବାହ ଉତ୍ସବ ଆୟୋଜନ କରା ଯାଇଥିଲା।
ଶ୍ରୀମତୀ ପ୍ରଧାନ ନିଜେ ଦୁହିଁଙ୍କର ବିବାହ କରାଇବା ସହ କନ୍ୟାଦାନ କରିଛନ୍ତି। ବିବାହ ପରେ ବଲାଙ୍ଗୀରର ଅଙ୍କରିଆପଦାରେ ଉଭୟ ରହୁଥିବା ଶ୍ରୀମତୀ ପ୍ରଧାନ ଲୋକାଲ ୱାୟାରକୁ କହିଛନ୍ତି ।
ଲୋକ ମୋତେ କହନ୍ତି ଅକାଗେଜି ଆଙ୍କର୍ : ମିଲନ୍ (ସାକ୍ଷାତକାର)
ଭୁବନେଶ୍ୱର, ମାର୍ଚ୍ଚ ୮(ଲୋକାଲ ୱାୟାର):କେବେ ତାଙ୍କ ଶବ୍ଦବିନ୍ୟାସରେ ତ କେବେ ସୃଜନୀରେ ମନ୍ତ୍ରମୁଗ୍ଧ ହୋଇଯାଆନ୍ତି ଦର୍ଶକ, ଶ୍ରୋତା । ଆଉ କେବେ ପାଦରେ ନୁପୂର ଓ ଶରୀରରେ ନୃତ୍ୟର ଭଙ୍ଗୀ ଦ୍ୱାରା ବିମୋହିତ କରିଦିଅନ୍ତି ତ କେବେ ତାଙ୍କ ଛନ୍ଦୋବଦ୍ଧ ସଂଯୋଜନାରେ ପୂରି ଉଠେ କଳାର ପ୍ରାଙ୍ଗଣ ।
ଏକାଧାରରେ ଜଣେ ମଞ୍ଚ ସଂଯୋଜକ, ଓଡ଼ିଶୀ ନୃତ୍ୟଶିଳ୍ପୀ, ଯନ୍ତ୍ରୀ, ବାସ୍ତୁଶାସ୍ତ୍ରବିତ୍, ଜ୍ୟୋତିଷ, ପ୍ରଚ୍ଛଦପଟ୍ଟ ଗୀତିକାର, ପ୍ରବଚକ, କଥାକାର, କବି, ଲେଖକ ଏମିତି ଅନେକ । ସର୍ବୋପରି ସେ ହେଉଛନ୍ତି ମହାପ୍ରଭୁ ଶ୍ରୀଜଗନ୍ନାଥଙ୍କର ଚନ୍ଦନ ସେବକ ବା ଶ୍ରୀମନ୍ଦିର ସତ୍ୱଲିପିରେ ଘଟୁଆରୀ ସେବକ ।
ପ୍ରକୃତରେ ସେ ହେଉଛନ୍ତି ଜଣେ ଅନନ୍ୟ ପ୍ରତିଭାର ଅଧିକାରୀ । ଡ. (ଇଂ) ଶ୍ରୀନିବାସ ଘଟୁଆରୀ । ସମସ୍ତଙ୍କ ଶ୍ରଦ୍ଧାର ମିଲନ୍ ।
ମିଲନଙ୍କ ସହିତ ଲୋକାଲ ୱାୟାର ପ୍ରତିନିଧିଙ୍କ ସାକ୍ଷାତକାର...... ।
ସର୍ଜନା ଜଗତ ଓ ସଂଯୋଜନା ପ୍ରତି ଆଗ୍ରହ କେବେଠୁ?
ମୋର ଜନ୍ମ ପୁରୀ ସହରର ଏକ ସେବାୟତ ପରିବାରରେ । ବାପା ଅଭିନ୍ନଚନ୍ଦ୍ର ଘଟୁଆରୀ ଓ ମା' ସ୍ୱର୍ଗତାଃ ରଂଜନମଣି ଘଟୁଆରୀ । ପିଲାବେଳ କଟିଛି ପୁରୀରେ ।
ଝାପସା ମନେ ପଡୁଛି ମୋତେ ଯେତେବେଳେ ମାତ୍ର ୪ବର୍ଷ ବୟସ ସେତେବେଳେ ମୁଁ ପ୍ରଥମଥର ପାଇଁ ଜନ୍ମମାଟି ପୁରୀର ଅନ୍ନପୂର୍ଣ୍ଣା ଥିଏଟରରେ ଶିଶୁ କଳାକାର ଭାବେ ଅଭିନୟ କରିବାର ସୁଯୋଗ ପାଇଥିଲି ।
ସେତେବେଳେ ଦର୍ଶକଙ୍କର ପ୍ରତିକ୍ରିୟା କ'ଣ ତାହା ତ ମୁଁ ଜାଣିନଥିଲି କିନ୍ତୁ ପରବର୍ତ୍ତୀ ମୁହୂର୍ତ୍ତରେ ସେହି ଅଭିନୟ ଦେଖିଥିବା ଦର୍ଶକଙ୍କଠୁ ଶୁଣିଛି, 'ସାଧନା ନଥାଇ ସେମିତି ଅଭିନୟ ବିନା ଜଗନ୍ନାଥଙ୍କ ଆଶୀର୍ବାଦରେ ସମ୍ଭବ ନୁହେଁ ।
ବାସ୍ ସେବେଠାରୁ ନିଜଠୁ ପ୍ରିୟ କଳାଠାକୁରଙ୍କ ଠାରେ ନିଜକୁ ସମର୍ପି ଦେଇ ଆରମ୍ଭ କରି ଦେଇଥିଲି ନୃତ୍ୟଶିକ୍ଷା । ମନରେ କେବଳ ଗୋଟିଏ ଆଶା- ନାଚୁଥିବେ ଚିରକାଳ ଗାଇ ଗୀତଗୋବିନ୍ଦ ।
ଆପଣଙ୍କ ସଂଯୋଜନାର ବିଶେଷତ୍ୱ କଣ?
ଅନେକ ଲୋକ ମୋତେ କହନ୍ତି ଅକାଗେଜି ଆଙ୍କର୍ । ହୋଇପାରେ ତାହା ହିଁ ମୋର ବିଶେଷତ୍ୱ । ବୁଝି ହେଲାନି ।
ଅକାଗେଜି ମାନେ?
ସଂଯୋଜନା ସମୟରେ ମୁଁ କେବେ କାଗଜର ବ୍ୟବହାର କରେନି । ମନକୁ ଯାହା ଆସେ ତାହା କହେ ।
ଆପଣଙ୍କ ଗୁରୁ?
ବାପା, ମା' ଏବଂ ଜଗନ୍ନାଥଙ୍କ ପରେ ପଦ୍ମବିଭୂଷଣ ଗୁରୁ କେଳୁଚରଣ ମହାପାତ୍ର ମୋର ଗୁରୁ । ଗୁରୁ କେଳୁଚରଣ ମହାପାତ୍ରଙ୍କ ସଂରକ୍ଷଣକୁ ଉତ୍ତରାଧିକାର ଦାୟରେ ଅଙ୍ଗୀକାରବଦ୍ଧତା ସହ ଶିରୋଧାର୍ଯ୍ୟ କରିଛି ଏବଂ ଏଥିପାଇଁ ମୁଁ ପୂର୍ଣ୍ଣମାତ୍ରାରେ ସମର୍ପିତ ।
ଏହା ସହିତ ମୁଁ ଗୁରୁ ସଦାଶିବ ମିଶ୍ର, ଗୁରୁ ରତିକାନ୍ତ ମହାପାତ୍ରଙ୍କ ପାଖରେ ନତମସ୍ତକ । ଏମାନେ ହିଁ ମୋ ପାଇଁ ଆଲୋକର ବର୍ତ୍ତିକା । ମୁଁ ଆଜି ଯାହା ବି ହୋଇଛି ସବୁ ସେମାନଙ୍କ ଶୁଭାଶିଷ ।
ନୃତ୍ୟ ଓ ସଂଯୋଜନା ପାଇଁ ଦେଶର ବିଭିନ୍ନ ପ୍ରାନ୍ତ ବୁଲିଛନ୍ତି । ସେ ବିଷୟରେ କଣ କହିବେ?
ଓଡିଶୀ ନୃତ୍ୟଶୈଳୀକୁ ସର୍ବଭାରତୀୟ ପ୍ରଶସ୍ତି ପରିସରଭୁକ୍ତ କରିବାର ଲକ୍ଷ୍ୟ ସହ ବିଶ୍ୱର ବହୁ ପ୍ରାନ୍ତରେ ଆୟୋଜିତ ଆନ୍ତର୍ଜାତିକ ଉତ୍ସବରେ ମୁଁ ଭାଗ ନେଇ ଆମ ଭାଷା ତଥା ଆମ କଳା, ସଂସ୍କୃତିର, ନୃତ୍ୟ ପରିଚୟ ଦେବା ପାଇଁ ଚେଷ୍ଟା କରିଆସିଛି ।
ନୃତ୍ୟ ବିନିମୟ କାର୍ଯ୍ୟକ୍ରମ ଆନୁକୂଲ୍ୟରେ ବିଦେଶୀ ରାଷ୍ଟ୍ରର ପରିଦର୍ଶକ ଓ ପ୍ରଶିକ୍ଷକ ଭାବେ ମଧ୍ୟ କାର୍ଯ୍ୟ କରିଛି । ଆପଣା ସଂସ୍କୃତିର ସ୍ୱାଭିମାନ ପାଇଁ ସଦାସର୍ବଦା ଚେଷ୍ଟିତ ।
ଏତେ କମ୍ ବୟସରେ ଏତେ ସଫଳତା । କ'ଣ କହିବେ?
ଦେଖନ୍ତୁ ସଫଳତାର କୌଣସି ବୟସ ନଥାଏ । ପ୍ରତିଭା ପାଖରେ ବୟସ ହାର୍ ମାନେ ବୋଲି ମୁଁ ବହୁଲୋକଙ୍କଠୁ ଶୁଣିଛି । ପରିଶ୍ରମ ହିଁ ସଫଳତାର ସର୍ବଶ୍ରେଷ୍ଠ ମାନଦଣ୍ଡ ।
ସଞ୍ଚରିଯିବାରେ ସେମାନଙ୍କର କଲ୍ୟାଣ ହିଁ କାମ କରୁଛି ।
ଶୁଣିଛୁ ଆପଣ ଲେଖାଲେଖି କରନ୍ତି ଏବଂ ଜ୍ୟୋତିଷବିଦ୍ୟାରେ ମଧ୍ୟ ଆପଣଙ୍କ ପ୍ରବେଶ ଅଛି । ଏକଥା ସତ?
ଶାସ୍ତ୍ରୀୟ ମଞ୍ଚଠାରୁ ଆରମ୍ଭ କରି ଲଘୁ ସଙ୍ଗୀତ ଯାଏଁ, ଆଧ୍ୟାତ୍ମିକ କାର୍ଯ୍ୟକ୍ରମଠାରୁ ଆରମ୍ଭ କରି ଆଧୁୁନିକ ନୃତ୍ୟ ପର୍ଯ୍ୟନ୍ତ, ଘୋଷଯାତ୍ରାର ସିଧାପ୍ରସାରଣଠାରୁ ନେଇ ଜ୍ୟୋତିଷ ଆଲୋଚନାଚକ୍ର ଯାଏଁ କିଛି କିଛି କ୍ଷେତ୍ରରେ ପ୍ରବେଶ ରହିଛି ।
ଏସବୁ ମହାପ୍ରଭୁଙ୍କୁ ଇଚ୍ଛା ଏବଂ ଆପଣମାନଙ୍କ ଭଲପାଇବା ।
ଆପଣ ଜଗନ୍ନାଥଙ୍କ ଜଣେ ସେବକ ଏବଂ ଆମେ ଦେଖିଛୁ ଆପଣ କୁବୁଜା ସେବା ମଧ୍ୟ ମହାପ୍ରଭୁଙ୍କ ନିକଟରେ ସମର୍ପଣ କରନ୍ତି ।
ଆପଣଙ୍କ ସେ ସେବା ବିଷୟରେ କିଛି କୁହନ୍ତୁ?
ହଁ, ମୁଁ ଜଗନ୍ନାଥଙ୍କ ଚନ୍ଦନ ସେବକ । ଏହା ମୋର ବଂଶାନୁକ୍ରମିକ ସେବା । ବରଗଡ଼ର ଧନୁଯାତ୍ରା ମନୋରଞ୍ଜନଧର୍ମୀ ହୋଇଥିବାବେଳେ ଶ୍ରୀକ୍ଷେତ୍ରର ଶ୍ରୀଜଗନ୍ନାଥ ମନ୍ଦିରରେ ଆଜକୁ ହଜାର ହଜାର ବର୍ଷ ଧରି ବିଧିବିଧାନ ଓ ରୀତିନୀତି ଅନୁସାରେ ଧନୁଯାତ୍ରା ପାଳନ ହୋଇଥାଏ ।
ଜନ୍ମାଷ୍ଟମୀଠାରୁ ଏହା ଆରମ୍ଭ ହୋଇ ଭାଦ୍ରବ ଶୁକ୍ଳ ଦଶମୀ ଦିନ ଏହାର ପରିସମାପ୍ତି ହୋଇଥାଏ । ଏହି ଦଶମୀ ଦିନ ମହାପ୍ରଭୁଙ୍କ ନିକଟରେ ଏକ ବିଶେଷ ସେବା ସମର୍ପଣ ହୋଇଥାଏ । ସେହି ବିଶେଷ ସେବାଟି ହେଉଛି କୁବୁଜା ସେବା ।
ତ୍ରିବକ୍ରାନାମ୍ନୀ କୁବୁଜାକୁ ଉଦ୍ଧାର କରି ସୁନ୍ଦରୀ ନାରୀରେ ରୂପାନ୍ତରିତ କରିଥିବା କାହାଣୀ କାହାକୁ ଅଛପା ନୁହେଁ । ଠିକ୍ ଏହି ଲୀଳାର ପ୍ରତୀକାତ୍ମକ ଭାବରେ ବଂଶାନୁକ୍ରମିକ ସେବାର ଉତ୍ତରଦାୟିତ୍ୱ ଗ୍ରହଣ କରି ମୁଁ ମହାପ୍ରଭୁ ଶ୍ରୀଜଗନ୍ନାଥଙ୍କ ଉଲାଗି ପାଟକୁ ପରିଧାନ କରି ସଂପୂର୍ଣ୍ଣ ନାରୀ ବେଶରେ ଏହି ସେବା ସମର୍ପଣ କରିଥାଏ ।
ଆଜିକୁ ୧୦ରୁ ୧୫ବର୍ଷ ଧରି ନାମକୁ ମାତ୍ର ହେଉଥିବା ଏହି ସେବାକୁ ମୁଁ ପୁନରୁଦ୍ଧାର କରି ସେବା ପ୍ରଦାନ କରୁଛି । ବେଶଟିରେ ଜଣେ ପୁରୁଷ ନାରୀ ହୋଇ ସେବା ଦେବାର ପରମ୍ପରା ରହିଆସିଛି ।
ମୁଁ ମହାପ୍ରଭୁଙ୍କ ପ୍ରତି ଏବଂ ଜଗନ୍ନାଥ ସଂସ୍କୃତି ପ୍ରତି ସଂପର୍ଣ୍ଣମାତ୍ରାରେ ସମର୍ପିତ । ରଥଯାତ୍ରାର ପହଣ୍ଡି ବିଜେ ସମୟରେ ନୃତ୍ୟସେବା ମଧ୍ୟ ସମର୍ପଣ କରିଥାଏ ।
ସାଧନାର ସ୍ୱୀକୃତି ସ୍ୱରୂପ ଅନେକ ପୁରସ୍କାର ପାଇଛନ୍ତି । ସେ ସମ୍ପର୍କରେ କ'ଣ କହିବେ?
ଶିକ୍ଷା, ଓଡ଼ିଶୀ ନୃତ୍ୟ ଓ ଜ୍ୟୋତିଷ ଶାସ୍ତ୍ରରେ କିଞ୍ଚିତ୍ ଅବଦାନ ପାଇଁ ପାଇଛି ୫ଟି ସ୍ୱଣ୍ଣପଦକ । ସମଗ୍ର ବିଶ୍ୱରୁ ଶତାଧିକ ସମ୍ମାନ ଓ ଉପାଧି ସହିତ ୩ଟି ରାଷ୍ଟ୍ରପତି ଏବଂ ରାଜ୍ୟପାଳ ପୁରସ୍କାର ପାଇଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
